Mittheilnngen ans altdeutschen Handschriften. IV. 939 



si da sprechent ,Vergib uns unsere schuld als wir tun unseren 

 scholeren^ und furben sich von solchem laster. Zu den anderen 

 tag-citen so sol man daz jung-ist tail des selben gebettes löte 

 sprechen, daz si alle antwurten ,Sed libera nos a malo'. 



XIY. Wie man an der hailigen hohcit di meten bege. 



An der hailigen hohcit unt ze allen hohciten sol man di 

 meten begen als an dem suntage, an daz man di salm unt 

 daz ambet sprechen sol daz zu dem tage gehört. Aver di 

 oben gesriben mäze sol man behalten. 



XV. Ce weihen citen man Alleluia sprechen sol. 



Von den hiligen osteren iinz an di phingsten sol man an 

 unterläz Alleluia sprechen, als wol zen salm als zen responsen. 

 Aver von phingsten unz an di vasnaht alle naht so sol man 

 di (19^) anderen sexh salm zer meten mit dem Alleluia sprechen, 

 und alle suntage özerhalb der vasten sol man diu cantica und 

 lausmeten, prime, terce, sext, none mit dem Alleluia sprechen, 

 aver die vesper mit der antiphen. diu respons suln nimmer 

 werden gesprochen mit der Alleluia, wan von osteren unz an 

 di phingsten. 



XVI. Wie man gotes dienst tages bege. 



Als der wissage spricht ,Siben stund an dem tage sprach 

 ich dein lob^ Diu hiligeu sibenvaltigiu zal wirt also von uns 

 erfüllet, ob wir zu der lausmeten, ze preime, ze tercie, ze sexte, 

 ze none, ze vesper, ze complete daz ambet unseres dienstes 

 erfüllen, wan von disen ziten spricht der wissage ,Siben stund 

 an dem tage sprach ich din lob'. Und och von der meten 

 sprach der selbe weissag ,Ze mitter naht stund ich öf ze 

 dinem lobe^ Dar umb sul wir ze disen citen unseren schepher 

 loben, wan ez pilleich unt reht ist, daz ist ze lausmetten, ze 

 prim, ze tercie, ce sext, ze none, ze vesper, ze gumplet, unt 

 sten des nahtes öf zu seinem lobe. 



